**Jyrki Jokipakka** (s. 20. elokuuta 1991 Tampere) on suomalainen jääkiekkopuolustaja, joka pelaa Saksan DEL-liigan Adler Mannheimissa. Hän on pelannut urallaan myös NHL:ssä yhteensä 150 runkosarjaottelua tehopistein 3+12=15.

Ura
---

### Seuraura

Jokipakka on Tampereen Ilveksen kasvatti. Hän voitti B2-nuorten SM-hopeaa vuonna 2008 sekä A-nuorten SM-pronssia vuosina 2010 ja 2011. Heinäkuussa 2010 Jokipakka solmi Ilveksen kanssa kaksivuotisen SM-liigasopimuksen. Hän kävi kauden 2010–2011 yhden ottelun verran lainalla Mestis-joukkue Lempäälän Kisassa ja pelasi syksyn aikana Mestistä myös kuusi ottelua alle 20-vuotiaiden maajoukkueessa tehden sarjassa yhteensä kolme syöttöpistettä. SM-liigassa Jokipakka debytoi kauden seitsemännessä ottelussa 30. syyskuuta 2010 vieraissa Espoo Bluesia vastaan, jolloin hän sai jääaikaa 15.06 minuuttia. Liigauransa avausmaalin hän teki 22. helmikuuta 2011 Pelicansia vastaan.

Jokipakan tulokaskausi SM-liigassa toi yhteensä 48 runkosarja- ja viidessä playoff-ottelussa tehopisteet 1+8=9. Hän jakoi lukemalla +5 joukkueen runkosarjan sisäisen tehopörssin voiton Joonas Raskin kanssa. Jokipakka kuului koko liigan suurimpiin yllättäjiin ja nousi Ilveksen luottopuolustajaksi. Hän vahvisti myös joukkueen pronssia voittaneita A-nuoria keväällä 2011. Joulukuussa 2010 Jokipakka teki kaksivuotisen, kevääseen 2014 ulottuvan jatkosopimuksen Ilveksen kanssa.

Dallas Stars varasi Jokipakan "yli-ikäisenä" seitsemännellä kierroksella 195. pelaajana NHL:n varaustilaisuudessa 2011. Mm. International Scouting Servicen kykyjenetsijä Ross MacLean on luonnehtinut häntä *The Hockey Newsin* kirjoituksessaan myöhäisheränneeksi lupaukseksi. Jokipakka sai kykyjenetsijöiden huomion varsinkin alle 20-vuotiaiden MM-kilpailuissa. Samana kesänä hänet varattiin myös KHL:n varaustilaisuudessa 134. pelaajana Avangard Omskiin.

Kauden 2011–2012 Jokipakka aloitti lainalla LeKissä, jossa hän pelasi kolme ottelua. Jokipakka oli heikon kauden ja runkosarjassa viimeiseksi sijoittuneen Ilveksen tehokkain puolustaja Ville Koistisen kanssa tehoilla 9+8=17. Hän jakoi pelipaikastaan huolimatta myös joukkueen sisäisen maalipörssin kolmannen sijan Antti Kangasniemen ja Ville Korhosen kanssa. Kesäkuussa 2012 Jokipakka teki kolmivuotisen tulokassopimuksen Dallas Starsin kanssa, mutta hän palasi harjoitusleirin jälkeen vielä lainalle Ilvekseen kaudeksi 2012–2013. Jokipakka paransi taas edelliskaudesta tehopisteissä ja oli Ilveksen tehokkain puolustaja tehoilla 5+13=18. Hän otti kuitenkin taka-askelia puolustuspelaamisessa ja Jokipakan teholukema –29 oli koko SM-liigan heikoin, joka johtui osaksi myös Ilveksen heikosta kaudesta.

Jokipakka siirtyi kaudeksi 2013–2014 Dallas Starsin organisaatioon. Hänet siirrettiin harjoitusleirin päätteeksi farmijoukkue Texas Starsiin, AHL:ään. AHL-kaudella 2013–2014 Jokipakka keräsi 65 runkosarjaottelussa 20 tehopistettä, joista viisi oli maaleja ja 15 syöttöpisteitä. Pudotuspeleissä hän pelasi 21 ottelua ja voitti Calder Cupin, joka oli Texas Starsin seurahistorian ensimmäinen. Kaudella 2014–2015 Jokipaikka debytoi Starsin NHL-joukkueessa. Hän pelasi ensimmäisen NHL-ottelunsa 24. lokakuuta 2014 vieraissa New Jersey Devilsia vastaan. Jokipakka sai ottelussa jääaikaa 13.34 minuuttia. Hän avasi pistetilinsä NHL:ssä heti kahdella syöttöpisteellä 28. marraskuuta 2014 Minnesota Wildia vastaan. Dallas hävisi lopulta ottelun kuitenkin jatkoajalla lukemin 5–4. Jokipakka pelasi NHL:ssä kauden aikana 51 runkosarjaottelua tehden kymmenen syöttöpistettä. Kesäkuussa 2015 hän teki kaksivuotisen, yksisuuntaisen ja 1,8 miljoonan dollarin arvoisen jatkosopimuksen Starsin kanssa.

Kesäkuussa 2022 Jokipakka palasi kasvattiseuraansa Tampereen Ilvekseen kauden 2022–2023 kattavalla sopimuksella. Hän voitti kauden päätteeksi SM-pronssia.

Kaudeksi 2023–2024 Jokipakka siirtyi vuoden mittaisella sopimuksella Saksan DEL-liigan Adler Mannheimiin.

### Maajoukkueura

Jokipakka edusti Suomea MM-kilpailuissa vuonna 2015 ja maailmancupissa vuonna 2016. Hän on pelannut yhteensä 23 A-maaottelua tehopistein 3+1=4. Jokipakka teki A-maajoukkuedebyyttinsä 16. huhtikuuta 2015 Tampereella Venäjää vastaan. Hän teki ensimmäisen A-maajoukkuemaalinsa viidennessä ottelussaan, saman kevään MM-kilpailujen avausottelussa 1. toukokuuta 2015 Yhdysvaltoja vastaan. Jokipakan osuma jäi Suomen 5–1-tappioon päättyneessä ottelussa joukkueen ainoaksi.

Jokipakka pelasi myös alle 20-vuotiaiden MM-kilpailuissa vuonna 2011. Yhteensä hän on pelannut 24 nuorten maaottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2008–2009 | Ilves | A-SM | 4 | 0 | 0 | 0 | 2 | – | – | – | – | – |
| 2009–2010 | Ilves | A-SM | 38 | 3 | 12 | 15 | 77 | 5 | 1 | 0 | 1 | 2 |
| 2010–2011 | Ilves | A-SM | 3 | 0 | 0 | 0 | 6 | 2 | 0 | 0 | 0 | 2 |  |  |  |  |  |  | JMM | 6 | 1 | 2 | 3 | 4 |
|  | Ilves | SM-liiga | 48 | 1 | 8 | 9 | 18 | 5 | 0 | 0 | 0 | 2 |
|  | LeKi | Mestis | 1 | 0 | 0 | 0 | 0 | – | – | – | – | – |
|  | Suomi U20 | Mestis | 6 | 0 | 3 | 3 | 2 | – | – | – | – | – |
| 2011–2012 | Ilves | A-SM | 1 | 0 | 1 | 1 | 2 | – | – | – | – | – |
|  | Ilves | SM-liiga | 52 | 9 | 8 | 17 | 18 | – | – | – | – | – |
|  | LeKi | Mestis | 3 | 1 | 0 | 1 | 0 | – | – | – | – | – |
| 2012–2013 | Ilves | SM-liiga | 59 | 5 | 13 | 18 | 20 | – | – | – | – | – |
| 2013–2014 | Texas Stars | AHL | 65 | 5 | 15 | 20 | 32 | 21 | 0 | 5 | 5 | 8 | Calder Cup |
| 2014–2015 | Dallas Stars | NHL | 51 | 0 | 10 | 10 | 8 | – | – | – | – | – |  |  |  |  |  |  | MM | 8 | 2 | 0 | 2 | 2 |
|  | Texas Stars | AHL | 19 | 3 | 2 | 5 | 4 | – | – | – | – | – |
| 2015–2016 | Dallas Stars | NHL | 40 | 2 | 4 | 6 | 6 | – | – | – | – | – |
|  | Calgary Flames | NHL | 18 | 0 | 6 | 6 | 8 | – | – | – | – | – |
| 2016–2017 | Calgary Flames | NHL | 38 | 1 | 5 | 6 | 12 | – | – | – | – | – |  |  |  |  |  |  | MC | 2 | 0 | 0 | 0 | 2 |
|  | Ottawa Senators | NHL | 3 | 0 | 0 | 0 | 0 | – | – | – | – | – |
| 2017–2018 | HK Sotši | KHL | 35 | 2 | 9 | 11 | 42 | 5 | 1 | 1 | 2 | 4 |
| 2018–2019 | HK Sotši | KHL | 59 | 10 | 14 | 24 | 10 | 5 | 1 | 1 | 2 | 16 |
| 2019–2020 | Sibir Novosibirsk | KHL | 58 | 4 | 28 | 32 | 16 | 5 | 0 | 4 | 4 | 2 |
| 2020–2021 | Sibir Novosibirsk | KHL | 59 | 5 | 19 | 24 | 12 | – | – | – | – | – |
| 2021–2022 | Sibir Novosibirsk | KHL | 31 | 3 | 11 | 14 | 10 | 1 | 0 | 0 | 0 | 0 |
| 2022–2023 | Ilves | SM-liiga | 50 | 5 | 14 | 19 | 16 | 12 | 1 | 4 | 5 | 4 |
| 3 kautta | yhteensä | NHL | 150 | 3 | 25 | 28 | 34 | – | – | – | – | – |
| 5 kautta | yhteensä | KHL | 242 | 24 | 81 | 105 | 90 | 16 | 2 | 6 | 8 | 22 |
| 4 kautta | yhteensä | SM-liiga | 209 | 20 | 43 | 63 | 72 | 27 | 1 | 6 | 7 | 8 |
| 2 kautta | yhteensä | AHL | 87 | 8 | 18 | 26 | 36 | 21 | 0 | 5 | 5 | 8 |

Saavutukset
-----------

* Calder Cup 2014

Lähteet
-------

* Jyrki Jokipakka The Internet Hockey Databasessa (englanniksi)
* Jyrki Jokipakka Eurohockey-sivustolla (englanniksi)
* Jyrki Jokipakka *Elite Prospects*. Everysport Media Group AB.  (englanniksi)

### Viitteet

1. ↑  Suonsyrjä, Vesa: Tiukka kamppailu jatkuu keskiviikkona *ilves.com*.  21.3.2023. Ilves-Hockey Oy. Viitattu 13.6.2023.
2. ↑  Leppänen, Marko: Joulutodistukset suomalaispelaajille *nhl.com/fi*.  25.12.2016. National Hockey League. Viitattu 27.12.2016.
3. 1 2 3 4 5 6 7 8  Jyrki Jokipakka *Elite Prospects*. Everysport Media Group AB.  (englanniksi)
4. ↑  Ilves solmi läjän sopimuksia  13.7.2010. Jatkoaika.com. Viitattu 26.12.2012.
5. ↑  Sopimustilanne on päivitetty  13.7.2010. Ilves-Hockey Oy.  Arkistoitu 21.10.2011. Viitattu 26.12.2012.
6. ↑  LeKille tukku liigalainoja  15.9.2010. Jatkoaika.com. Viitattu 26.12.2012.
7. ↑  Tilastot – Liiga  30.9.2010. Jääkiekon SM-liiga Oy. Viitattu 26.12.2012.
8. ↑  Tilastot – Liiga  22.2.2010. Jääkiekon SM-liiga Oy. Viitattu 26.12.2012.
9. ↑  Pirttijärvi, Tuomas: Ilveksen kevättodistuksissa paljon kiitettäviä *Jatkoaika.com*.  21.4.2011. Jatkoaika r.y.. Viitattu 26.12.2012.
10. ↑  Ilves solmi kasan jatkosopimuksia *Jatkoaika.com*.  27.12.2010. Jatkoaika r.y.. Viitattu 26.12.2012.
11. ↑  Laakso, Vesa: NHL-scoutti ylistää suomalaislupauksia *Ilta-Sanomat*.  16.1.2011. Sanoma Media Finland Oy.  Arkistoitu 4.11.2013. Viitattu 26.12.2012.
12. ↑  Yllättävä suomalainen arvostettiin draftin parhaimmistoon *Iltalehti*.  30.6.2011. Alma Media Suomi Oy. Viitattu 26.12.2012.
13. ↑  Mestikseen iso kasa liigalainoja *Jatkoaika.com*.  14.9.2011. Jatkoaika r.y.. Viitattu 26.12.2012.
14. ↑  Dallas Stars sign Jyrki Jokipakka to Three-Year entry level contract  14.6.2012. Frisco, TX:  Dallas Stars. Viitattu 26.12.2012. (englanniksi)
15. ↑  Teksas kutsuu Jokipakkaa *Jatkoaika.com*.  14.6.2012. Jatkoaika r.y.. Viitattu 26.12.2012.
16. ↑  Arponen, Miika: Ilveksen pelaaja-arvioinnit 2012-13 *Jatkoaika.com*.  12.4.2013. Jatkoaika r.y.. Viitattu 3.11.2013.
17. ↑  Dallas Stars Reduce Training Camp By Seven  28.9.2013. DSE Hockey Club, L.P.. Viitattu 3.11.2013. (englanniksi)
18. 1 2  Niemeläinen, Jonne: Jyrki Jokipakan AHL-kausi päättyi mestaruusjuhliin *Yle.fi*.  18.6.2014. Yleisradio Oy. Viitattu 18.6.2014.
19. ↑  Boxscore – NHL.com  24.10.2014. National Hockey League. Viitattu 7.11.2014. (englanniksi)
20. ↑  Dallas Stars Sign Defenseman Jyrki Jokipakka To A Two-Year Contract Extension  15.6.2015. DSE Hockey Club, L.P.. Viitattu 15.6.2015. (englanniksi)
21. ↑  Jokipakka jatkaa Texasissa *Jatkoaika.com*.  15.6.2015. Jatkoaika r.y.. Viitattu 15.6.2015.
22. ↑  Honkamaa, Tiia: Ilveksen takalinjoille tuhti annos kokemusta – AHL-konkari Czuczman ja Jokipakka vahvistavat pakistoa *Jatkoaika.com*.  23.6.2022. Jatkoaika r.y. Viitattu 13.6.2023.
23. ↑  Isokoski, Riku: Jyrki Jokipakka siirtyy Ilveksestä saksalaiseen suurseuraan *Jatkoaika.com*.  21.4.2023. Jatkoaika r.y. Viitattu 13.6.2023.
24. ↑  FIN – RUS (Line Up) (englanniksi)
25. ↑  GAME SUMMARY (pdf)  1.5.2015. International Ice Hockey Federation.  Arkistoitu 18.5.2015. Viitattu 18.5.2015. (englanniksi)

Suomen joukkue – Jääkiekon MM-kilpailut 2015
2 Jokipakka |
6 Mäntylä |
7 Lindell |
15 Ruutu (**A**) |
16 Barkov |
18 Lepistö (**A**) |
20 Pesonen |
23 Louhivaara |
24 Kemppainen |
25 Hytönen |
26 Immonen |
27 Kontiola |
28 Salmela |
32 Saros |
33 Engren |
35 Rinne |
36 Jokinen (**C**) |
38 Hietanen |
41 Pihlström |
50 Aaltonen |
55 Ohtamaa |
63 Jaakola |
70 Hartikainen |
71 Komarov |
72 Donskoi |
Valmentaja Kari Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki